กระทรวงสาธารณสุข รอความชัดเจนกระทรวงการต่างประเทศกรณีช่วยเหลือแรงงานนอกระบบในเกาหลี
กระทรวงสาธารณสุข รอความชัดเจนกระทรวงการต่างประเทศกรณีช่วยเหลือแรงงานนอกระบบในเกาหลี แต่เตรียมพร้อมระบบคัดกรองและเฝ้าระวังแล้วหากจะเดินทางกลับประเทศนพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวถึงกรณีแรงงานไทยที่เข้าไปทำงานแบบผิดกฎหมาย ในเมืองแทกู เกาหลีใต้ แสดงตัวขอความช่วยเหลือให้ได้กลับประเทศหลังสถานการณ์ระบาดโรค COVID-19 ที่เกาหลีเพิ่มต่อเนื่อง ว่า เรื่องนี้กระทรวงการต่างประเทศ ได้ประสานความร่วมกับสถานฑูต พิจารณาเรื่องการช่วยเหลือ ในส่วนของการเฝ้าระวัง คัดกรองโรค หากแรงงานไทยกลุ่มนี้จะกลับมา กระทรวงสาธารณสุขจะประสานกับสายการบินขอให้คัดกรองวัดไข้ตั้งแต่ก่อนขึ้นเครื่อง หากพบป่วยให้แยกรักษาจะกว่าจะหายแล้วค่อยส่งกลับ เมื่อมาถึงจะตรวจซ้ำ หากไม่มีไข้หรืออาการโรคทางเดินหายใจ จะให้ไปเฝ้าระวังตัวเองที่บ้านตามเกณฑ์ 14 วัน